Ημέρα της μητέρας

Η **γιορτή της μητέρας** ή **ημέρα της μητέρας** είναι εορτή προς τιμήν της [μητέρας](https://el.wikipedia.org/wiki/%CE%9C%CE%B7%CF%84%CE%AD%CF%81%CE%B1) και της μητρότητας. Στην Ελλάδα και σε πολλές άλλες χώρες, γιορτάζεται τη δεύτερη [Κυριακή](https://el.wikipedia.org/wiki/%CE%9A%CF%85%CF%81%CE%B9%CE%B1%CE%BA%CE%AE) του μήνα [Μάη](https://el.wikipedia.org/wiki/%CE%9C%CE%AC%CE%B9%CE%BF%CF%82).

Καθιερώθηκε τον 20ό αιώνα και προέρχεται από το αγγλικό και το αμερικανικό κίνημα των γυναικών. Η [Αμερικανίδα](https://el.wikipedia.org/wiki/%CE%97%CE%BD%CF%89%CE%BC%CE%AD%CE%BD%CE%B5%CF%82_%CE%A0%CE%BF%CE%BB%CE%B9%CF%84%CE%B5%CE%AF%CE%B5%CF%82_%CE%91%CE%BC%CE%B5%CF%81%CE%B9%CE%BA%CE%AE%CF%82) [Ανν Τζάρβις](https://el.wikipedia.org/w/index.php?title=%CE%91%CE%BD%CE%BD_%CE%A4%CE%B6%CE%AC%CF%81%CE%B2%CE%B9%CF%82&action=edit&redlink=1" \o "Ανν Τζάρβις (δεν έχει γραφτεί ακόμα)) (Ann Maria Reeves Jarvis) διοργάνωσε για πρώτη φορά το [1865](https://el.wikipedia.org/wiki/1865) ένα κίνημα με το όνομα *Mothers Friendships Day* και συναντήσεις με το όνομα *Mothers Day Meetings*, κατά τις οποίες οι μητέρες αντάλλασσαν απόψεις και εμπειρίες. Το 1870 η [Τζούλια Γουόρντ Χάου](https://el.wikipedia.org/w/index.php?title=%CE%A4%CE%B6%CE%BF%CF%8D%CE%BB%CE%B9%CE%B1_%CE%93%CE%BF%CF%85%CF%8C%CF%81%CE%BD%CF%84_%CE%A7%CE%AC%CE%BF%CF%85&action=edit&redlink=1) (Julia Ward Howe) διοργάνωσε μια εκδήλωση φιλειρηνικής συγκέντρωσης μητέρων με το σλόγκαν *peace and motherhood* με σκοπό, τα [παιδιά](https://el.wikipedia.org/wiki/%CE%A0%CE%B1%CE%B9%CE%B4%CE%AF) να μη στέλνονται στον [πόλεμο](https://el.wikipedia.org/wiki/%CE%A0%CF%8C%CE%BB%CE%B5%CE%BC%CE%BF%CF%82).

Στην Ελλάδα η γιορτή της μητέρας συνδέθηκε με την εορτή της [Υπαπαντής](https://el.wikipedia.org/wiki/%CE%A5%CF%80%CE%B1%CF%80%CE%B1%CE%BD%CF%84%CE%AE) (2 Φεβρουαρίου). Τότε η ορθόδοξη εκκλησία γιορτάζει την [Παναγία](https://el.wikipedia.org/wiki/%CE%A0%CE%B1%CE%BD%CE%B1%CE%B3%CE%AF%CE%B1) με τον Ιωσήφ που πηγαίνουν τον 40ήμερο [Ιησού](https://el.wikipedia.org/wiki/%CE%99%CE%B7%CF%83%CE%BF%CF%8D%CF%82_%CE%A7%CF%81%CE%B9%CF%83%CF%84%CF%8C%CF%82) στο Ναό για ευλογία. Να "[σαραντίσει](https://el.wikipedia.org/w/index.php?title=%CE%A3%CE%B1%CF%81%CE%B1%CE%BD%CF%84%CE%AF%CF%83%CE%B5%CE%B9&action=edit&redlink=1)", σύμφωνα με την σύγχρονη ορολογία. Μια κίνηση που ακόμα και σήμερα κάνουν οι χριστιανές μητέρες ([Σαραντισμός](https://el.wikipedia.org/w/index.php?title=%CE%A3%CE%B1%CF%81%CE%B1%CE%BD%CF%84%CE%B9%CF%83%CE%BC%CF%8C%CF%82&action=edit&redlink=1" \o "Σαραντισμός (δεν έχει γραφτεί ακόμα))). Ο παράλληλος εορτασμός της μητέρας ξεκίνησε το 1929 με προφανή τον συμβολισμό. Όμως κατά τη δεκαετία του 1960, ο εορτασμός ατόνησε και ενισχύθηκε η δυτικόφερτη συνήθεια εορτασμού της 2ης Κυριακής του Μαΐου, αν και η εκκλησία επιμένει στην παλαιά ημέρα εορτασμού και διοργανώνει σχετικές εκδηλώσεις.

(πηγή: Βικιπαίδεια)

